**“Әфган көле” - йөрәгемә кага**

**I. Кереш.**

Гасырлар буенча тупланган бай мирасны һәм тәҗрибәне үзләштереп без асылга кире кайтачакбыз. Әлеге байлыкны халкыбызга, безнең киләчәк буыннарга тапшыру – безнең изге вазыйфа. Менә шул зарур нияттән чыгып, без туган җиребездәге Әфганчыларның тормышын, батырлыкларын өйрәнүне максат итеп куйдык. “Әфган көле”- йөрәгемә кага исемле сыйныф сэгэте уздырабыз.  2 нче бүлек авылдашыбыз Фасхутдинов Фарходка багышлана, буген ул бездэ кунакта. Иҗади эш  эшләгәндә төгәл фактлар, китаплардан файдаланылды. Укучылар белән бергә мәгълумәтләр тупланды Без бүген сезнең белән хәрби патриотик темага сөйләшүне дәвам итәбез. Быел Әфганстаннан Совет гаскәрләре чыгарылуга 26ел тула..

**II. Әфган җилләре.**

*Ярдәм сорап күп килделәр безгә*

*Барысына да бу ил булышты..*

*Тик беләсе иде -*

*Без соң тагын*

*Кайсы илгә күпме бурычлы?*

*“ Интернациональ бурыч” дидек,*

*Әллә нәрсә итеп сөйләдек.*

*Бурычтырмы..*

*Нигә меңәрләгән*

*Кеше җаны белән түләдек?!*

*Япь-яшь кенә килеш күпме гарип -*

*Аналарның йөрәк түземме?*

*Бурыч түләр өчен егетләрнең*

*Аяк кулы кирәк идеме?!*

*Тагын күпме бурычлы без,*

*Нигә белми халык?*

*Бүгенге, яңа буын егетләре үсә*

*Бурыч түләр өчен түгелме?!*

Еллар узган саен, канлы вакыйгалар ерагая, истәлекләр тоныклана барса да, әле һаман да “Әфганстан” сүзе газиз уллары таш-кыялар арасында башын салган бик күп аналарның җаннарын тетрәндерә, интернациональ бурычларын үтәп кайткан ир-егетләребезнең яраларын кузгата, беркем өчен дә кирәк булмаган  бу сугыш әниләрне бик иртә картайтты. Әле тормышның ямен-тәмен дә татып карамаган асыл ир-егетләребезнең гәүдәләре цинк табутларда гына кайтты.

Әфган сугышы еллар кочагына күмелә бара. Ул ХХ гасырның иң озакка сузылган, канкойгыч, трагик сугышларының берсе булды. Сугыш 9 ел 1 ай 19 көнгә сузылды. Советлар Союзы өчен ул, Бөек Ватан сугышы тәмамланып 34 ел узганнан соң, иң соңгысы булды. Ләкин әфган сугышы иң көчле державаның көчен-куәтен һәм бөтендөнья ышанычын бетерде, аның таркалуына башлангыч салды. Бу игълан ителмәгән сугышны ничек кенә атамадылар: басып алу, террорчылык, яшертен сугыш дип тә, локаль хәрби каршылык яисә интернациональ хәрби акция дип тә йөрттеләр. Тарихчылар һаман да аның каршылыклы характерына төшенеп бетә алмый

Әфган сугышында Татарстаннан 9570 кеше катнаша, 260 сугышчы һәлак була, 233е инвалид, 546сы яралана, контузия ала. Россия буенча 13 мең, 833 ир-егетнең Әфганстанда гомере өзелде, 49 мең 985е гарипләнде, 312 яугир хәбәрсез югалды, 18-е чит илләргә озатылды....

Алар якыннарының күңелендә 18-20 яшьлек булып калдылар. Аларның батырлыклары буыннан-буынга ядкарь итеп сөйләрлек.

Еллар-еллар. Агымсудай тиз аксалар да, алар күңелгә җуелган яраларны үзләре белән мәңгегә алып китә алмыйлар. Солдат аналары улларын көтсә, исәннәренең йөрәгендә менә ничә еллар буе эремәс таш йөри. Әфган сугышыннан исән-сау кайтканнарга да яшәү бик җиңелдән булмый. Инде аларның да саны елдан ел сирәгәя бара. Әле гомеренең уртасына да җитмәгән ир-егетләребезне Әфган яралары иртә, бик иртә безнең арабыздан алып китә.

Кукмара районынын Зур Кукмара жирлегеннэн чыгып киткән 8 асыл егетнең сигезенэ туган нигезләренә әйләнеп кайтырга насыйп була.

Менә алар Әфган сугышында катнашучылар:

1. Альмиев Анис, Янсыбы авылыннан.

2. Альмиев Фаиз, Янсыбы авылыннан.

3. Гильмутдинов Рамиль, Янсыбы авылыннан.(вафат)

4. Габдулхаков Ринат, Иске-Юрт авылыннан.

5. Файзуллин Тахир, Зур Кукмара авылыннан.(вафат)

6  Фасхутдинов Фарход, Янсыбы авылыннан.

7. Хабибуллин Раниф, Янсыбы авылыннан

8. Халяутдинов Мунир, Зур Кукмара авылыннан.

Аларнын бишесенэ август аенда юбилей медальлэре тапшырылды. Без районыбыз әфганчылары белән чиксез горурланабыз. Аларның батырлыкларына сокланабыз

**III. Кабул аны кабул итә.**

Һәрбер егет кешенең хыялы армия сафларында хезмәт итү. Бу хыял Янсыбы авылы егете Фасхутдинов Фарход улын да читләтеп үтми. Мәктәпне тәмамлагач, бераз гына эшлэп алгач, 1985 елның ахырында18 яшендә аңа Армия сафларына барырга повестка бирәләр.

22 октябрьда Фарход абый, күптәнге хыялын тормышка ашырып, Совет Армиясе сафларына хезмәт итәргә дип өйләреннән чыгып китә (22.10.85 – 15.11.87, 1.02.86 – 10.11.87 – Афганистанда. Рядовой, водитель.Медаль в честь 70 летия ВС, Медаль от Афганского народа, медаль в память 25 летия окончания боевых действий в Афганистане).

Сузне Фарход абыйнын узенэ бирик.Эчтәлекле сойләүгез өчен Зур рәхмәт сезгә.

**IV. Әфгәнстан – йөрәк ярабыз**

Әфганстан... Без дә, әфган халкы да әле сугыш ельязмасын тарихыбыз битләренә язып куярбыз. Киләчәктә батыр егетләребез хакында китаплар язылыр, фильмнар эшләнер. Әле бик күп еллар әниләр, сөйгән ярлар бәгырьләрен сагынып еларлар. Әле бик күп еллар ватык-җимерек кышлаклар, мәчетләр, шартлаткыч, тимер тулы уңдырышсыз җирләр әфган халкының күз алдыннан китмәс.

Әле бик күп еллар хәлсез әфган картына тоттырган соңгы телем икмәк, туңган бөрешкән кечкенә балага салып биргән өс киеме, авыруларга өләшкән дарулар, соңгы йотым су тамчыларын бүлешү мизгелләре аларга яшәргә көч, дәрт, куәт бирер.

Әле бик күп еллар янып күмерләнгән чит җирләр, дөрләп янучы танклар, “дошманнар” вәхшилеге егетләрне сискәндереп уятыр; үлгән, хәбәрсез югалган дусларының тормышка ашыра алмый калган өметләре, эшлисе эшләре, төзеләсе йортлары, туасы балалары хакында уй хисләре җаннарын кимерер. Әле бик күп еллар мәгънәсез сугыш сәбәпләрен, нәтиҗәләрен аңларга тырышып бәргәләнер алар. Әле бик күп еллар...

Бүгенге сөйләшүгә ачыклык кертер өчен сүзне ерактанрак башлыйк.

Чыннан да, бу ил турында без ниләр беләбез соң ?

-Ислам Дәүләте Әфганстан.

Мәйданы 658 мең кв. км.

Халык саны (1999) 20 млн. кеше.

Дәүләт теле - дари һәм пушту.

Башкаласы - Кабул ( 2млн. халык, (1999).

Акча берәмлеге - әфгани.

Географик хәленә килгәндә, Азияның коньяк-көнбатышына урнашкан. Диңгезгә чыгу юлы юк. Чикләренең гомум озынлыгы 5529 чакрым. Төньяк-көнчыгыштан Кытай һәм Һиндстан белән, көнчыгыш һәм көньяктан Пакистан; төньяктан Таджикстан, Үзбәкстан, Төркмәнстан; көнбатыштан Иран белән чиктәш.

Илнең 4/5 өлешен таулар били. Җирләре комлы, ташлы. Климаты коры. Биек таулар да кыш 7-8 аи дәвам итеп таулар да кар ятса, җәен температура + 50\* ка җитә.

Җир асты байлыклары: төсле, кыйммәтле, сирәк һәм кара металлар, нефть һәм газ.

Ил башлыча - аграр.

  Халыкның 1/7 өлеше күчмә һәм ярымкүчмә тормыш алып бара, терлекчелек белән шөгыльләнә.

Гомум мәйданның 13 % ы гына сөренте җирләр .Сәнәгать

(промышленность) алга китә алмаган, санаулы гына туку, мебель ясау, цемент җитештерү предприятияләре бар. Йон келәмнәрне кустар рәвештә җитештерү үсеш алган .Әфганстан-дөнья базарына каракуль тиреләрен чыгару буенча танылу алган. Тимер юллар юк, төп транспорт төрләре - автомобиль, һава юлы, ишәк һәм дөяләр.

Сугышлар  булмый корбансыз.

Ансыз – юк  Җиңү туе.

Ә без үлгәннәр алдында

Бурычлы  гомер буе.

Еллар үткән саен сугыш ветераннары саны кими бара. Без алар алдында түләп бетермәслек  бурычлы. Киләчәктә күкләребез гел дә аяз, тормышыбыз тыныч  булсын иде!